Igor Sergeyev “Oqtobe”ning mart oyidagi eng yaxshi o‘yinchisi deb topildi

O‘zbekistonlik hujumchi Igor Sergeyev “Oqtobe”ning mart oyidagi eng yaxshi o‘yinchisi nomiga loyiq ko‘rildi. Bu haqda qozoq klubi matbuot xizmati ma’lum qildi.

Umumiy o‘n nafar futbolchi orasida Sergeyev 29,3% ovoz to‘plab, g‘oliblikni qo‘lga kiritgan. Keyingi o‘rinlardan Tongo Dumbiya (26,8%) va Alisher Ajimov (12,1%) joy olgan.
Eslatib o‘tamiz, “Paxtakor”ni erkin agent sifatida tark etgan Sergeyev 2021-yilning fevral oyida “Oqtobe” safiga borib qo‘shildi.
Avvalroq Oston O‘runov “Ufa”ning fevral-martdagi eng yaxshi o‘yinchisi deb topilgani xabar qilingandi.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!